Maimane maak DA se skadukabinet bekend(Foto: Demokratiese Alliansie/da.org.za) Die DA-leier, Mmusi Maimane, het die amptelike opposisie se skadukabinet bekend gemaak, naamlik diegene wat die kabinet op hul tone moet hou en as DA-woordvoerders oor die verskillende portefeuljes moet optree. Wat opvallend is, is dat drie senior DA-LP’s, te wete die nasionale ondervoorsitter Mike Waters, die voorsitter van die federale dagbestuur James Selfe, en die ondervoorsitter van die federale dagbestuur Thomas Walters, nie in die skadukabinet opgeneem is nie. Maimane het verduidelik dat Waters, Selfe en Walters moet toesig hou oor die munisipaliteite onder DA-bewind en die party se verkiesingsmasjinerie moet regkry vir die plaaslike regeringsverkiesings van 2021. Die skadukabinet sal elke twee weke onder voorsitterskap van Maimane en die DA-hoofsweep, John Steenhuisen, vergader om te probeer verseker dat hulle skerp bly as opposisie. Die party het ook aangekondig wie sy lede op die laaste drie staande komitees van die Nasionale Vergadering sal wees. Die komitees het nie oorsig oor spesifieke kabinetsposisies nie, maar oor rolspelers in die begrotingsproses en die uitgee van belastingbetalersgeld. Alf Lees sal dien as die DA se senior lid op die staande komitee oor openbare rekeninge (Skoor), met Benedicta van Minnen as sy mede-lid. Op die staande komitee oor die ouditeur-generaal is Phillip de Lange die senior DA-lid, met Eleanore Nouw-Spies wat hom bystaan. Denis Joseph lei die DA in die begrotingskomitee, bygestaan deur Ashor Sarupen. Die skadukabinet en adjunkte is as volg: Landbou, landelike ontwikkeling en grondhervorming: Annette Steyn Adjunk: Thandeka Mbabama Basiese onderwys: Nomsa Tarrabella-Marchesi Adjunk: Desiree van der Walt Kommunikasie en telekommunikasie: Phumzile van Damme Adjunk: Cameron McKenzie Samewerkende regering en tradisionele sake: Haniff Hoosen Adjunk: Cilliers Brink Verdediging: Kobus Marais Adjunk: Maliyakhe Shelembe Arbeid en werkskepping: Dr. Michael Cardo Adjunk: Michael Bagraim Finansies: Geordin Hill-Lewis Adjunk: Dr. Dion George Omgewingsake, bosbou en visserye: James Lorimer Adjunk: Hannah Winckler Gesondheid: Siviwe Gwarube Adjunk: Lindy Wilson Hoër onderwys, wetenskap en tegnologie: Prof. Belinda Bozzoli Adjunk: Baxolile Nodada Binnelandse sake: Joe McGluwa Adjunk: Angel Khanyile Menslike nedersettings, water en sanitasie: Leon Basson Adjunk: Emma Powell Internasionale verhoudinge: Darren Bergman Adjunk: Mervyn Chetty Justisie, grondwetlike ontwikkeling en korrektiewe dienste: Adv. Glynnis Breytenbach Adjunk: Werner Horn Minerale hulpbronne en energie: Kevin Mileham Adjunk: Cheryl Phillips Polisie: Andrew Whitfield Adjunk: Ockie Terblanche Presidensie: Solly Malatsi Adjunk: Ghaleb Cachalia Openbare ondernemings: Natasha Mazzone Adjunk: Erik Marais Staatsdiens en administrasie: Dr. Leon Schreiber Adjunk: Michelle Clarke Openbare werke en werkskepping: Patricia Kopane Adjunk: Samantha Graham Kleinsake-ontwikkeling: Zak Mbhele Adjunk: Hendro Kruger Maatskaplike ontwikkeling: Bridget Masango Adjunk: Thandi Mpambo-Sibhukwane Sport, kuns en kultuur: Tsepo Mhlongo Adjunk: Veronica van Dyk Staatsveiligheid: Dianne Kohler Barnard Adjunk: Dr. Mimmy Gondwe Toerisme: Manny de Freitas Adjunk: Hlanganani Gumbi Handel en nywerheid: Dean Macpherson Adjunk: Matthew Cuthbert Vervoer: Chris Hunsinger Adjunk: Thami Mabhena Vroue, kinders en gestremdes: Luyolo Mphithi Adjunk: Nazley Sharif